A BIZOTTSÁG HATÁROZATA
(2009. február 19.)
a 2008/721/EK határozat által létrehozott tudományos bizottságok és tanácsadói testület tagjainak és tanácsadóinak kinevezésésről
(2009/146/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a fogyasztók biztonsága, a közegészségügy és a környezet területén a tudományos bizottságok tanácsadói szerkezetének kialakításáról és a 2004/210/EK határozat hatályon kívül helyezéséről szóló, 2008. szeptember 5-i 2008/721/EK bizottsági határozatra (1) és különösen annak 3. és 4. cikkére,
mivel:
(1)
A fogyasztók biztonságával foglalkozó tudományos bizottságot (FBTB), az egészségügyi és környezeti kockázatok tudományos bizottságát (EKKTB), az új és újonnan azonosított egészségügyi kockázatok tudományos bizottságát (ÚÚAKTB), valamint egy kockázatértékelési tudományos tanácsadói testületet (a továbbiakban: testület).
(2)
Az FBTB, az EKKTB és az ÚÚAKTB mindegyike legfeljebb 17 tagból áll, és a testület tudományos tanácsadóinak számáról mindenkor a Bizottság dönt attól függően, hogy szüksége van-e tudományos véleményre. Az egyes tudományos bizottságok tagjainak számát 17 főben, a testület tudományos tanácsadóinak számát pedig 189 főben célszerű meghatározni a hivatali idejük alatt várhatóan felmerülő tudományos kérdések széles körének megfelelő lefedése érdekében.
(3)
A 2008/721/EK 3. cikk (4) bekezdése és a 4. cikk (2) bekezdése szerint egy, a kiválasztási feltételeket és az értékelési eljárást tartalmazó pályázati felhívást tettek közzé. A felhívás eredményeként az alkalmas jelöltekről listák készültek, amelyekről a Bizottság kinevezi a tudományos bizottságok tagjait és a testület tudományos tanácsadóit.
(4)
A 2008/721/EK határozat 3. cikke (2) bekezdése szerint a tudományos bizottságok tagjait szaktudásuk alapján jelölték ki, olyan földrajzi megoszlást figyelembe véve, mely különösen Európában tükrözi a tudományos kérdések és megközelítések sokféleségét, és a határozat 4. cikke (1) bekezdése szerint a tudományos tanácsadókat azon cél figyelembevételével jelölték ki, hogy együttesen a tudományágak lehető legszélesebb körében legyenek jártasak,
A KÖVETKEZŐKÉPPEN HATÁROZOTT:
Egyetlen cikk
A Bizottság 2008/721/EK határozatával létrehozott mindhárom tudományos bizottság tagjainak száma 17 fő. Az e határozat I. mellékletében felsorolt szakértőket a fenti bizottságok tagjává nevezik ki.
A testület tudományos tanácsadóinak számát 189 főben határozzák meg, és a II. mellékletben felsorolt szakértőket kinevezik a kockázatértékelési tudományos tanácsadóivá.
Kelt Brüsszelben, 2009. február 19-én.